Výbor
 Národnej rady Slovenskej republiky
      pre hospodárske záležitosti
                                                                           	99. schôdza výboru
                                                                           	Číslo: CRD – 2451/2021 - VHZ

284
U z n e s e n i e
Výboru Národnej rady Slovenskej republiky
pre hospodárske záležitosti
z 10. marca 2022
k vládnemu návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 811);

Výbor Národnej rady Slovenskej republiky 
pre hospodárske záležitosti

A.	s ú h l a s í 

s vládnym návrhom zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 811);

B.	o d p o r ú č a
     Národnej rade Slovenskej republiky
vládny návrh zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 811)  schváliť s pozmeňujúcimi a doplňujúcimi návrhmi uvedenými v prílohe;

C.	p o v e r u j e
1.	predsedu výboru, aby výsledky rokovania výboru v druhom čítaní zo dňa                    10. marca 2022 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,

2.	spoločného spravodajcu výborov R. Kazdu, aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.                                              

                                                                                              Peter K r e m s k ý, v.r.  
     Peter L i b a 					                  predseda výboru
Maroš K o n d r ó t
overovatelia výboru

   		Výbor
 Národnej rady Slovenskej republiky
      pre hospodárske záležitosti             		
		
 99. schôdza výboru
                                                                                             		 Príloha k uzneseniu č. 284

Z m e n y  a  d o p l n k y

k vládnemu návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 811)

1.	V čl. I, bode 3 § 3 ods. 1 písm. b) sa slová „členskými štátmi Európskej únie“ nahrádzajú slovami  „inými členskými štátmi Európskej únie“.
Ide o legislatívno-technickú úpravu; ustanovenie sa spresňuje zohľadňujúc členstvo Slovenskej  republiky v Európskej únii. 

2.	V čl. I, bode 3 § 3 ods. 1 písm. b) sa v poznámke pod čiarou k odkazu 2 vypúšťajú slová „5 ods. 4 a čl.“.
Ide o legislatívno-technickú úpravu, ktorou sa vypúšťa odkaz na ustanovenie nariadenia (EÚ) 2019/1148, nakoľko jeho úprava sa v SR nebude uplatňovať.

3.	V čl. I, bode 4 § 4 ods. 1 sa slová „ktoré mu poskytol hospodársky subjekt“ nahrádzajú slovami „ktoré je mu povinný poskytnúť hospodársky subjekt, člen širokej verejnosti“. 
Ide o legislatívno-technickú úpravu; ustanovenie sa spresňuje tak, aby bolo zrejmé, že poskytnutie informácií určenými subjektmi je ich povinnosťou podľa tohto zákona aj podľa nariadenia a zároveň sa zosúlaďuje s novou povinnosťou ďalšieho subjektu upravenou v § 7 ods. 7 (bod 11 návrhu zákona).  

4.	V čl. I, bode 7 § 5 písm. a) sa slová „pri kontrole predaja alebo poskytovania služieb“ nahrádzajú slovami „pri predaji alebo poskytovaní služieb“.    
Ide o legislatívno-technickú úpravu; ustanovenie sa formulačne upravuje/spresňuje  odstránením zdvojeného vyjadrenia kontroly obvodného banského úradu.

5.	V čl. I, bode 7 § 5 sa dopĺňa úvodná veta, ktorá znie: „Obvodný banský úrad“.
Ide o legislatívno-technickú úpravu; v ustanovení sa dopĺňa chýbajúca úvodná veta. 
                                           
6.	V čl. I, bode 7 § 5 písm. b)  sa v poznámke pod čiarou k odkazu 18 vypúšťa čiarka za číslicou „3“ a slová „čl. 8 ods. 2 až 5“.
Ide o legislatívno-technickú úpravu, ktorou sa vypúšťa odkaz na ustanovenie nariadenia vzhľadom na jeho iný obsah úpravy.

7.	V čl. I, bode 11 § 7 ods. 3 sa za slovo „používa“ vkladá slovo „regulované“.
           
Ide o legislatívno-technickú úpravu ; navrhovanou úpravou sa spresňuje oznamovacia povinnosť tým, že sa dopĺňa druh prekurzorov v súlade s § 4 ods. 1 návrhu zákona.

8.	V čl. I, bode 11 § 8 ods. 1 písm. c) sa slová „neuchováva záznam o vykonanej transakcii“ nahrádzajú slovami „nevedie evidenciu vykonanej transakcie“ a za slová „rozsahu alebo“ sa vkladajú slová „ju neuchováva“. 
Ide o legislatívno-technickú úpravu; ustanovenie sa spresňuje  tak, aby bolo zrejmé, že ide o nesplnenie povinnosti uloženej hospodárskemu subjektu v § 7 ods. 2 (bod 11 návrhu zákona).  

9.	V čl. I, bode 11 § 8 ods. 1 písm. d) sa v poznámke pod čiarou k odkazu 25 vypúšťa čiarka za číslicou „2“ a slová „čl. 5 až 9“.
Ide o legislatívno-technickú úpravu, ktorou sa vypúšťa 
odkaz na ustanovenia nariadenia, ktoré sa nevzťahujú na navrhovanú úpravu.

10.	V čl. I, bode 11 § 8 ods. 1 písm. e) sa vypúšťajú slová „tohto zákona alebo“.

Ide o legislatívno-technickú úpravu; ustanovenie sa spresňuje tak, aby bolo zrejmé, že ide o nesplnenie povinnosti uloženej hospodárskemu subjektu  nariadením [(čl. 9 ods. 2 nariadenia (EÚ) 2019/1148]. 

11.	V čl. I sa vypúšťa bod 16.

   Nasledujúce body sa primerane prečíslujú.

Ide o legislatívno-technickú úpravu; vypustením predmetného bodu sa odstraňuje duplicita  právnej úpravy, keďže obsahovo rovnaká úprava je zahrnutá v aktuálnom znení  § 9 ods. 3 predmetného zákona (po úprave v bode 14 návrhu zákona pôjde o § 9 ods. 5 predmetného zákona). 

		   Výbor
 Národnej rady Slovenskej republiky
      pre hospodárske záležitosti             		
		
 93. schôdza výboru
                                                                                             		 Príloha k uzneseniu č. 273

Z m e n y  a  d o p l n k y

k vládnemu návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov (tlač 745)

V názve zákona  sa na konci dopĺňajú slová „v znení neskorších predpisov“.

Legislatívno – technická oprava názvu zákona, ktorý bol už viackrát novelizovaný.